ตลาดหุ้นเอเชียลดลงเช้านี้ หลังหุ้นอุตสาหกรรมร่วง ขณะจับตาข้อมูลศก.จีน
ตลาดหุ้นเอเชียอ่อนตัวลงเช้านี้ โดยได้รับปัจจัยถ่วงจากการร่วงลงของหุ้นกลุ่มอุตสาหกรรมและผู้บริโภค
11 ก.ย. 2558

ตลาดหุ้นเอเชียอ่อนตัวลงเช้านี้ โดยได้รับปัจจัยถ่วงจากการร่วงลงของหุ้นกลุ่มอุตสาหกรรมและผู้บริโภค
ดัชนี MSCI Asia Pacific ลดลง 0.2% แตะ 127.17 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 18,155.71 จุด ลดลง 143.91 จุด, ดัชนี TAIEX ตลาดหุ้นไต้หวันเปิดวันนี้ที่ 8,271.25 จุด เพิ่มขึ้น 2.57 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,942.88 จุด ลดลง 19.23 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,605.09 จุด ลดลง 8.93 จุด ส่วนตลาดหุ้นสิงคโปร์ปิดทำการเนื่องในวันเลือกตั้งทั่วไป
นอกจากนี้ ตลาดยังจับตาดูจีนเปิดเผยข้อมูลเศรษฐกิจหลายรายการในวันอาทิตย์นี้ ซึ่งรวมถึงยอดค้าปลีกเดือนส.ค. การลงทุนในสินทรัพย์ถาวรเดือนส.ค. และผลผลิตภาคอุตสาหกรรมเดือนส.ค.